《送客乘骡足跋口占示同行》
宋代·李洪

欲趁江头送客风，蹇骡难强逐骄骢。
漫夸历块过燕市，自笑乘船似越侬。
从此上车惭著作，肯令折臂老新丰。
钓车鱼具平生乐，得失真宜付塞翁。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。